II Anzac-korps

II Anzac-korps (II Anzac Corps) var et australsk-newzealandsk korps under første verdenskrig, opprettet i Egypt i februar 1916 som ledd i en reorganisering av Den australske imperiestyrke etter evakueringen fra Gallipoli i november 1915. Dette korpset, sammen med I Anzac-korps, erstattet det opprinnelige Australian and New Zealand Army Corps (ANZAC).

General Alexander Godley, sjef for New Zealand Expeditionary Force, fikk kommandoen over II Anzac-korps etter at I Anzac reiste mot Frankrike i mars 1916. I begynnelsen bestod II Anzac av de to «nye» australske divisjonene – 4. og 5. – som var opprettet gjennom en utvidelse av 1. og 2. divisjon.

I juli 1916, etter at II Anzac var ankommet Frankrike, ble den australske 4. divisjon byttet ut med New Zealand-divisjonen fra I Anzac. Samtidig overtok II Anzac en sektor av frontlinjen ved Armentières.

Australske militære avdelinger og forband
New Zealands forsvar
Nedlagte militære avdelinger og forband